CELEX: 32020R0478
Language: hu
Date: 2020-04-01 00:00:00
Title: A Bizottság (EU) 2020/478 végrehajtási rendelete (2020. április 1.) az új élelmiszerek uniós jegyzékének megállapításáról szóló (EU) 2017/2470 bizottsági végrehajtási rendelet helyesbítéséről (EGT-vonatkozású szöveg)

2.4.2020   
               
               
                  HU
               
               
                  Az Európai Unió Hivatalos Lapja
               
               
                  L 102/1
               
            
         A BIZOTTSÁG (EU) 2020/478 VÉGREHAJTÁSI RENDELETE
         (2020. április 1.)
         az új élelmiszerek uniós jegyzékének megállapításáról szóló (EU) 2017/2470 bizottsági végrehajtási rendelet helyesbítéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 8. cikkére,
         mivel:
         
                     (1)
                  
                  
                     Az (EU) 2015/2283 rendelet 8. cikke szerint a Bizottságnak 2018. január 1-jéig létre kellett hoznia a 258/97/EK európai parlamenti és tanácsi rendelet (2) alapján engedélyezett vagy bejelentett új élelmiszerek uniós jegyzékét.
                  
               
                     (2)
                  
                  
                     A 258/97/EK európai parlamenti és tanácsi rendelet alapján engedélyezett vagy bejelentett új élelmiszerek uniós jegyzékét az (EU) 2017/2470 bizottsági végrehajtási rendelet (3) állapította meg.
                  
               
                     (3)
                  
                  
                     Az (EU) 2018/1023 bizottsági végrehajtási rendelet (4) helyesbítette az (EU) 2017/2470 végrehajtási rendeletet és annak mellékletét egy új melléklettel váltotta fel számos, az eredeti uniós jegyzékben nem szereplő engedélyezett vagy bejelentett új élelmiszer felvétele céljából.
                  
               
                     (4)
                  
                  
                     Az (EU) 2017/2470 végrehajtási rendelet és az (EU) 2018/1023 végrehajtási rendelet közzétételét követően élelmiszer-vállalkozók további hibát találtak az (EU) 2017/2470 végrehajtási rendelet mellékletében, amiről értesítették a Bizottságot.
                  
               
                     (5)
                  
                  
                     Az élelmiszer-vállalkozók és a tagállami illetékes hatóságok számára biztosítandó egyértelműség és jogbiztonság érdekében helyesbítésre van szükség, hogy biztosítva legyen az új élelmiszerek uniós jegyzékének megfelelő végrehajtása és felhasználása.
                  
               
                     (6)
                  
                  
                     A Schizochytrium sp. (T18) olaj új élelmiszerként való engedélyezése a 258/97/EK rendelet 5. cikke szerinti értesítési eljárás keretében történt. A Schizochytrium sp. (T18) olaj specifikációjában a feltüntetett savszám értéke tévesen ≤ 0,5 mg KOH/g-ként szerepel a tényleges ≤ 0,8 mg KOH/g érték helyett. Az új élelmiszereknek az (EU) 2017/2470 végrehajtási rendelet értelmében létrehozott uniós jegyzékében is ugyanez a téves érték szerepelt.
                  
               
                     (7)
                  
                  
                     Ezért az (EU) 2017/2470 végrehajtási rendelet mellékletének 2. táblázatában a Schizochytrium sp. (T18) olaj savszámára vonatkozó specifikációt ennek megfelelően helyesbíteni kell.
                  
               
                     (8)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az (EU) 2017/2470 végrehajtási rendelet melléklete e rendelet mellékletének megfelelően helyesbítésre kerül.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. április 1-jén.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 327., 2015.12.11., 1. o.
         
         
            (2)  Az Európai Parlament és a Tanács 258/97/EK rendelete (1997. január 27.) az új élelmiszerekről és az új élelmiszer-összetevőkről (HL L 43., 1997.2.14., 1. o.).
         
            (3)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).
         
            (4)  A Bizottság (EU) 2018/1023 végrehajtási rendelete (2018. július 23.) az új élelmiszerek uniós jegyzékének megállapításáról szóló (EU) 2017/2470 végrehajtási rendelet helyesbítéséről (HL L 187., 2018.7.24., 1. o.).
      
      
         
            MELLÉKLET
            Az (EU) 2017/2470 végrehajtási rendelet mellékletében szereplő 2. táblázatban (Specifikációk) a Schizochytrium sp. (T18) olajra vonatkozó bejegyzés helyébe a következő szöveg lép:
            
               
                           Engedélyezett új élelmiszer
                        
                        
                           Specifikációk
                        
                     
                           
                              
                                 „Schizochytrium 
                              
                              sp. (T18) olaj
                           
                        
                        
                           Savszám: ≤ 0,8 mg KOH/g
                           Peroxidszám (PV): ≤ 5,0 meq/kg olaj
                           Nedvesség- és illóanyag-tartalom: ≤ 0,05 %
                           El nem szappanosítható rész: ≤ 3,5 %
                           Transzzsírsavak: ≤ 2,0 %
                           Szabad zsírsavak: ≤ 0,4 %
                           DHA-tartalom: ≥ 35 %”